ROMÂNIA   		                               	                                   APROBAT : 
JUDEŢUL TIMIŞ                                                                     	                 PRIMAR,
MUNICIPIUL TIMIŞOARA                                                                 Nicolae Robu
Nr. SC2017-6499 din 17.03.2017   


                                                       R E F E R A T,

privind aprobarea dobândirii de către Municipiul Timişoara, a terenurilor ce fac  obiectul renunţării la dreptul de proprietate de către 
                                           Domokos Andrei şi Gligor Cristian-Dan

	Având în vedere adresa nr.CT2017-1481 din 07.03,2017, înregistrată la Primăria Municipiului Timişoara, de către Domokos Andrei, cu domiciliul în Timişoara str. V. Lucaci nr.12, sc.B, ap.1 şi Gligor Cristian-Dan, cu domiciliul în localitatea Dumbrăviţa  str. Zoltan Franyo nr.9, prin care ne înştiinţează că, renunţă la dreptul de proprietate asupra imobilelor-teren situate în Timişoara Calea Urseni nr.36, înscrise în C.F. nr.441681-Timişoara, în suprafaţă de 1747 m.p. respectiv C.F. nr.441680-Timişoara, în suprafaţă de 9706 m.p., reprezentând terenuri intravilane pentru drum, alei şi zone verzi ; 
Având în vedere “Actul de dezlipire” autentificat sub nr.1196 din 29.09.2015, la Societatea Profesională Notarială ”Lazăr”, de către Notar Public, Fara-Leahu Iuliana, din care rezultă că, imobilele-teren, menţionate mai sus, au fost dezlipite din nr. topo.1290/998/1030/a/2, în suprafaţă totală de 34528 m.p., înscris în C.F. nr.428888-Timişoara(conversie a C.F. nr.1491-Urseni), aflat în proprietatea numiţilor Domokos Andrei şi Gligor Cristian-Dan ;
Având în vedere, “Declaraţia" autentificată sub nr.140 din 22.02.2017, la Biroul Individual Notarial ”Mălescu Gheorghe”, de către Notar Public, Mălescu Gheorghe, prin care proprietarii imobilelor-teren înscrise în înscrise în C.F. nr.441681-Timişoara şi C.F. nr.441680-Timişoara, declară că, renunţă la dreptul de proprietate asupra acestora, menţionând că, acestea nu sunt grevate de sarcini ;
În conformitate cu prevederile art.562, alin.2 din Legea nr.287/2009 - privind Codul Civil, în C. F. nr.441681-Timişoara, respectiv C.F. nr.441680-Timişoara, a fost notată declaraţia de renunţare ;	 
În conformitate cu prevederile art.889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare...”
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.
	Având în vedere cele menţionate mai sus şi faptul că, din declaraţia proprietarilor şi extrasele de Carte Funciară, rezultă că, destinaţia imobilelor-teren, “este pentru drum, alei şi zone verzi”, în temeiul art.8, alin.1 şi a pct.III din Anexa la Legea nr.213/1998 – privind bunurile proprietate publică :

      PROPUNEM :

Emiterea de către Consiliul Local al Municipiului Timişoara, a unei hotărâri, privind aprobarea dobândirii de către Municipiul Timişoara, în domeniul privat, a imobilelor-teren situate în Timişoara Calea Urseni nr.36, înscrise în : C.F. nr.441681-Timişoara, în suprafaţă de 1747 m.p. ; C.F. nr.441680-Timişoara, în suprafaţă de 9706 m.p., care fac obiectul renunţării la dreptul de proprietate, de către Domokos Andrei şi Gligor Cristian-Dan şi totodată, trecerea terenurilor respective, din domeniul privat în domeniul public al Municipiului Timişoara, cu destinaţia de terenuri pentru drum, alei şi zone verzi.

 
                                               VICEPRIMAR,
		                              Imre Farkas




              		        DIRECŢIA CLĂDIRI, TERENURI şi
	    			            DOTĂRI DIVERSE, 
					         Mihai Boncea


 

               SERVICIUL TERENURI, BANCA DE DATE URBANE şi CADASTRU,
                                  Ştefan Brihac




                                                              CONSILIER,						         
                                                             Ilie Dumbravă  					           



 
                                                       SERVICIUL JURIDIC,
						           Gabriela Iova

